แนวโน้มดัชนีเช้าลงตามตปท.
นักวิเคราะห์ฯคาดตลาดหุ้นไทยเช้านี้คงปรับลงแนวเดียวกับตลาดต่างประเทศ รับแรงกดดันจากจีนปรับขึ้นดอกเบี้ยเหนือความคาดหมาย&nbsp;
20 ต.ค. 2553

นักวิเคราะห์ฯคาดตลาดหุ้นไทยเช้านี้คงปรับลงแนวเดียวกับตลาดต่างประเทศ รับแรงกดดันจากจีนปรับขึ้นดอกเบี้ยเหนือความคาดหมาย 




นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้น่าจะปรับตัวลดลงในทิศทางเดียวกับตลาดต่างประเทศทั้งดาวโจนส์และตลาดภูมิภาค หลังจากได้รับแรงกดดันจากการที่ธนาคารกลางจีนมีการปรับขึ้นอัตราดอกเบี้ยอย่างเหนือความคาดหมาย ซึ่งถือเป็นการขึ้นดอกเบี้ยครั้งแรกของจีนนับตั้งแต่ปี 2550           อย่างไรก็ดี ตลาดบ้านเราคงต้องติดตามการประชุมคณะกรรมการนโยบายการเงิน(กนง.)ในช่วงบ่ายว่าจะมีการปรับขึ้นอัตราดอกเบี้ยนโยบายหรือไม่ ซึ่งหากมีการปรับขึ้นดอกเบี้ยก็คงส่งผลดีต่อหุ้นกลุ่มธนาคารพาณิชย์ เนื่องจากจะได้รับประโยชน์โดยตรง แต่ถ้าไม่มีการปรับขึ้นดอกเบี้ยก็คงมีแรงขายหุ้นกลุ่มธนาคารออกมาบ้าง แต่ทั้งนี้มองว่าภาพรวมก็ยังสามารถเข้าซื้อได้อยู่ เพราะแนวโน้มผลประกอบการน่าจะออกมาดีกว่าคาด ประกอบกับสินเชื่อยังเป็นขาขึ้นอยู่           นอกจากนี้ ควรติดตามการประกาศตัวเลขการส่งออกของกระทรวงพาณิชย์ในวันนี้ ซึ่งคาดว่าน่าจะชะลอตัวลงจากเดือนที่แล้วแต่ภาพรวมยังอยู่ในทิศทางที่ดี  พร้อมให้แนวรับ 975-980 จุด แนวต้าน 990-995 จุด